L 32428 Jurnalul Oficial al Uniunii Europene 7.12.2011 DECIZII DECIZIA CONSILIULUI din 30 noiembrie 2011 privind poziția care trebuie adoptată de Uniunea Europeană în cadrul Consiliului General al Organizației Mondiale a Comerțului în ceea ce priveşte extinderea derogării de la normele OMC în vederea aplicării regimului comercial preferențial autonom al UE în Balcanii de Vest (2011/809/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 207 alineatul (4) primul paragraf, coroborat cu articolul 218 alineatul (9), având în vedere propunerea Comisiei Europene, întrucât: (1) Uniunea a adoptat acte normative care reînnoiesc aplicarea regimului comercial preferențial autonom în Balcanii de Vest până la 31 decembrie 2015. În absența unei derogări de la obligațiile Uniunii în temeiul articolulului I alineatul (1) din Acordul General pentru Tarife și Comerţ din 1994 (GATT 1994), trata- mentul prevăzut în cadrul regimului comercial preferențial autonom ar trebui extins la toate celelalte țări membre ale Organizaţiei Mondiale a Comerţului (OMC). Prin urmare, este oportun să se solicite o derogare de la articolul I alineatul (1) din GATT 1994, în conformitate cu articolul IX alineatul (3) din Acordul de la Marrakesh de instituire a Organizației Mondiale a Comerţului. (2Q  Uniunea a adresat o astfel de solicitare la 26 octombrie 2011, iar Consiliul General al OMC urmează să deli- bereze cu privire la aceasta. (3)  Prin urmare, este oportun să se stabilească poziţia care trebuie adoptată de Uniune în cadrul Consiliului General al OMC cu privire la solicitarea menționată, ADOPTĂ PREZENTA DECIZIE: Articolul 1 Poziţia care urmează să fie adoptată de Uniunea Europeană în cadrul Consiliului General al Organizaţiei Mondiale a Comerţului este în favoarea aprobării extinderii derogării de la normele OMC pentru Balcanii de Vest până la 31 decembrie 2016. Prezenta poziție este exprimată de Comisie. Articolul 2 Prezenta decizie intră în vigoare la data adoptării. Adoptată la Bruxelles, 30 noiembrie 2011. Pentru Consiliu Președintele J. VINCENT-ROSTOWSKI